1 એપ્રિલ 1936ના રોજ ગોધરા (જિલ્લો: પંચમહાલ)માં જન્મેલા વિનોદકાકાએ / Vinod Mody અમદાવાદની એલ.એમ. ફાર્મસી કૉલેજમાંથી / L.M. College of Pharmacy, Ahmedabad / http://lmcp.in/ બી. ફાર્મનો અભ્યાસ કર્યો હતો. કારકિર્દીના પ્રારંભની એકાદ-બે નોકરી પછી તેઓ મફતલાલ ગ્રૂપની કેમિકલ કંપની ઇન્ડિયન ડાયસ્ટફ ઇન્ડસ્ટ્રીઝમાં જોડાયા હતા અને નિવૃત્તિ સુધીનો પૂરો સમય કંપનીના કલ્યાણ (જિલ્લો: થાણે, મહારાષ્ટ્ર) / Kalyan, District: Thane, Maharashtra State યુનિટ સાથે જોડાયેલા રહ્યા હતા. માતા – પિતા (પાર્વતીબહેન અને સાકરલાલ મગનલાલ મોદી) તેમજ વતનથી ખાસા દૂર તેઓ દિવાળી – નૂતનવર્ષના તહેવારની ઉજવણી કરવા પરિવાર સાથે અચૂક ગોધરા / Godhra, Gujarat આવતા અને સૌને મળતા. નિવૃત્તિના થોડા વર્ષો પછી તેઓ અમેરિકા દીકરાઓ સાથે જઈને વસ્યા હતા. તેમનો વતનઝૂરાપો અને પરિવારજનોને ઉમળકાભેર મળવાનો ખ્યાલ એવો મજબૂત હતો કે પાંચ વર્ષ અગાઉ તેમણે વડોદરાને / Vadodara તેમનું બીજું ઘર બનાવ્યું હતું. દોઢ-બે વર્ષે એકવાર અહીં આવીને તેઓ તેમનો પ્રવાસનો શોખ પણ મિત્રો સાથે રહીને પૂરો કરતા હતા. એવા એક રાજસ્થાનના પ્રવાસમાં તેઓ મારા મમ્મી – પપ્પા (સુધા અને પ્રફુલ મોદી)ને પણ સાથે લઈ ગયા હતા.